Χριστίνα Αλεξοπούλου

Η Χριστίνα Αλεξοπόυλου (Θεσσαλονίκη, 9 Οκτωβρίου 1978) είναι Ελληνίδα πολιτικός και πολιτικός μηχανικός, βουλευτής της Νέας Δημοκρατίας για την εκλογική περιφέρεια Αχαΐας από το 2019https://www.hellenicparliament.gr/Vouleftes/Viografika-Stoicheia/?MPId=d6a26998-5a80-4021-9670-aa8d00d1818f και πρώην υφυπουργός Μεταφορών (2023–2024).

 Βιογραφικά Στοιχεία 
Η Χριστίνα Αλεξοπούλου γεννήθηκε τον Οκτώβριο του 1978 στη Θεσσαλονίκη και μεγάλωσε στην Πάτρα. Αποφοίτησε από το 7ο Γενικό Λύκειο Πατρών το 1996. Σπούδασε στο Τμήμα Πολιτικών Μηχανικών του Πανεπιστημίου Πατρών, απ'όπου και αποφοίτησε διπλωματούχος το 2004.https://www.linkedin.com/in/christina-alexopoulou-b8881b17/ Κατά τα φοιτητικά της χρόνια, ανέπτυξε ιδιαίτερη πολιτική και κοινωνική δράση, όντας μέλος της ΟΝΝΕΔ και της ΔΑΠ-ΝΔΦΚ Πατρών. Διετέλεσε πρόεδρος της ΟΝΝΕΔ Αχαΐας από το 2004 έως το 2010, καθώς επίσης ήταν εκλεγμένο μέλος της Κεντρικής Επιτροπής της ΟΝΝΕΔ.  

Από το 2004 έως την εκλογή της στη Βουλή το 2019, εργάστηκε ως πολιτικός μηχανικός, διατηρώντας τεχνικό γραφείο στην Πάτρα. Επίσης, είναι ιδιοκτήτρια της εταιρείας τεχνικών έργων και οδοποιίας «Ασφαλτική Πατρών». Ως μέλος του Τεχνικού Επιμελητηρίου Ελλάδος (ΤΕΕ) ανέλαβε διάφορες θέσεις σε νομαρχιακό και σε κεντρικό επίπεδο. 

Στις νομαρχιακές εκλογές του 2006, εξελέγη νομαρχιακή σύμβουλος Αχαΐας, πρώτη σε ψήφους στον συνδυασμό της, θέση στην οποία παρέμεινε έως το 2010.

Στις εθνικές εκλογές του 2019, εξελέγη βουλευτής Αχαΐας με τη Νέα Δημοκρατία, ερχόμενη στην 4η εκλόγιμη θέση, λαμβάνοντας 11.621 σταυρούς προτίμησης.https://ekloges-prev.singularlogic.eu/2019/v/home/districts/31/ Επανεξελέγη βουλευτής, πρώτη σε σταυρούς προτίμησης στην εκλογική περιφέρεια Αχαΐας, στις εθνικές εκλογές του Μαΐου 2023, λαμβάνοντας 25.569 σταυρούς, και στου Ιουνίου 2023.https://ekloges-prev.singularlogic.eu/2023/may/v/home/districts/31/https://ekloges-prev.singularlogic.eu/2023/june/v/home/index.html

Στις 27 Ιουνίου 2023, ορίστηκε από τον πρωθυπουργό Κυριάκο Μητσοτάκη, ως υφυπουργός Υποδομών και Μεταφορών αρμόδια για θέματα μεταφορών.https://www.government.gov.gr/kivernisi/ 

 Θέση της για τις αμβλώσεις 
Στις 25 Ιουλίου 2019, μέσω λογαριασμού της σε μέσω κοινωνικής δικτύωσης, είχε πάρει θέση κατά των αμβλώσεων, με αφορμή την απόφαση της Ιεράς Συνόδου της Εκκλησίας της Ελλάδος να ορίσει Ημέρα «αγέννητου παιδιού». Στις 27 Ιουνίου 2023, ο ΣΥΡΙΖΑ, με ανακοίνωσή του κατήγγειλε τον ορισμό της ως Υφυπουργός της νέας Κυβέρνησης Μητσοτάκη, λόγω των θέσεών της για το θέμα της άμβλωσης. Η βουλευτής του ΣΥΡΙΖΑ Έλενα Ακρίτα έθεσε ερωτήματα προς τον Πρωθυπουργό για το εάν γνωρίζει τις απόψεις της νέας Υφυπουργού. Η Χριστίνα Αλεξοπούλου, απάντησε στα εν λόγω δημοσιεύματα, ότι διαστρέφεται το περιεχόμενο μιας προσωπικής ανάρτησης του 2019. 

Παραπομπές

Κατηγορία:Έλληνες πολιτικοί μηχανικοί
Κατηγορία:Βουλευτές Αχαΐας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Υποδομών και Μεταφορών